Diari Oficial de la Generalitat Valenciana


Sumari del DOGV 9762, del 09-01-2024 (2023/13764)

RESOLUCIÓ de 15 de desembre de 2023, del director general Producció Agrícola i Ramadera, per la qual s'aprova el pla de control aplicable durant el procediment de concessió i comprovació de la justificació de subvencions atorgades dins del Programa de suport per a l'aplicació d'agricultura de precisió i tecnologies 4.0 en el sector agrícola i ramader (C3.I4), en el marc del Pla de recuperació, transformació i resiliència, per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9762

Data del DOGV
:   09-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13142


Data del document
:   15-12-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 15 de desembre de 2023, del director general Producció Agrícola i Ramadera, per la qual s'aprova el pla de control aplicable durant el procediment de concessió i comprovació de la justificació de subvencions atorgades dins del Programa de suport per a l'aplicació d'agricultura de precisió i tecnologies 4.0 en el sector agrícola i ramader (C3.I4), en el marc del Pla de recuperació, transformació i resiliència, per a l'exercici 2022. [2023/13283]  
  
   
L'article 165.2.j de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, determina que les bases reguladores de la concessió de subvencions contindran, entre altres aspectes, un mètode de comprovació de la realització de l'activitat mitjançant el corresponent pla de control.  
Per la seua part, l'article 169.3 de la mateixa Llei 1/2015 establix que el pla de control haurà de ser elaborat per qualsevol òrgan que gestione una línia d'ajudes finançada amb fons públics, que haurà de ser aprovat per l'òrgan concedent amb caràcter previ a la seua execució, així com la informació que ha de constar com a mínim en l'esmentat pla de control.  
En virtut dels preceptes esmentats, i de conformitat amb les competències atribuïdes a aquesta direcció general en el Decret 146/2023, de 5 de setembre, del Consell, pel qual s'aprova el Reglament orgànic i funcional de la Conselleria d'Agricultura, Ramaderia i Pesca (DOGV 9678, 07.09.2023), resolc:  
  
Primer  
Aprovar el pla de control que s'incorpora com a annex a aquesta resolució, elaborat per la Direcció General de Producció Agrícola i Ramadera, aplicable durant el procediment de concessió i comprovació de la justificació de subvencions dins del Programa de suport per a l'aplicació d'agricultura de precisió i tecnologies 4.0 en el sector agrícola i ramader (C3.I4), en el marc del Pla de recuperació, transformació i resiliència, per a l'exercici 2022.  
  
Segon  
Publicar la present resolució en el Diari Oficial de la Generalitat Valenciana.  
  
València, 15 de desembre de 2023.- El director general de Producció Agrícola i Ramadera: Simón Martínez Ruiz.  
  
  
ANNEX  
Pla de control aplicable durant el procediment de concessió i comprovació de la justificació de subvencions atorgades dins del Programa de suport per a l'aplicació d'agricultura de precisió i tecnologies 4.0 en el sector agrícola i ramader (C3.I4), en el marc del Pla de recuperació, transformació i resiliència, per a l'exercici 2022.  
  
  
De conformitat amb les previsions establides en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la comprovació material de l'efectiva realització de l'activitat, l'existència de la condició o el compliment de la finalitat, es duran a terme en els termes establits en el pla de control que a aquest efecte haurà d'elaborar tot òrgan que gestione una línia d'ajudes finançada amb fons públics. L'esmentat pla haurà de ser aprovat per l'òrgan concedent amb caràcter previ a la seua execució.  
  
Per tot això, sense perjudici de les previsions contingudes en les respectives bases reguladores i en les corresponents resolucions de convocatòria, amb la qual aquest pla haurà de ser interpretat de manera conjunta i sistemàtica i d'acord amb el que s'establix en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'establixen els següents paràmetres de control:  
a) El tipus de control que s'efectuarà serà:  
- Administratiu: basat en la documentació aportada per cada persona física o jurídica juntament amb la seua sol·licitud i com a justificació de la subvenció que sol·licita. A tal fi, se supervisarà tota la documentació exigida en les bases reguladores i en la resolució de convocatòria, i es requerirà, si és el cas, l'aportació de tots aquells documents complementaris que siguen necessaris per a comprovar, verificar i aclarir tots els punts que així ho exigisquen. A més, si s'estima necessari, podrà sol·licitar-se informació addicional que permeta contextualitzar la documentació aportada inicialment. Aquestes verificacions administratives aniran dirigides a garantir la regularitat de la despesa, la realitat dels pagaments i la seua adequació a les condicions de l'ajuda, i especialment, al control del doble finançament, del compliment de la subjecció dels controls europeus, els conflictes d'interessos i el compliment del DNSH.  
Els controls administratius de les sol·licituds d'ajuda inclouran les comprovacions necessàries per al compliment de les bases reguladores i la resolució de la convocatòria.  
- Sobre el terreny: verificació in situ en les instal·lacions de l'execució de les inversions subvencionades, comprovació de les obligacions de comunicació, difusió i informació i qualssevol altres comprovacions que resulten necessàries en atenció a les característiques especials de les activitats subvencionades.  
b) El percentatge d'ajuda que es controlarà sobre el total pagat en la línia serà del 100 % de les sol·licituds d'ajuda justificades i pagades en aquesta convocatòria.  
Les actuacions que s'efectuen en el desenvolupament d'aquest pla de control es realitzaran a través de mitjans propis, personals i materials, sempre mantenint la deguda separació entre qui realitza les funcions de gestió de les ajudes i qui efectua les funcions de control d'aquests. Quant als mitjans personals, correspon a la Direcció de Producció Agrícola i Ramadera l'organització de les activitats de control de les ajudes per a la comprovació material de la realització efectiva de les activitats objecte de les ajudes, i que es realitzaran sense perjudici de l'obligació de transferència electrònica d'informació a l'Estat, que suposa la remissió d'informació puntual de tots i cadascun dels expedients, en els termes indicats en l'esmentat precepte i en totes les fases indicades, i amb el contingut de l'annex IV de l'indicat reial decret, i d'acord amb les obligacions, controls i remissió d'informació previstes en l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, i l'Ordre HFP/1031/2021, de 29 de setembre, per la qual s'establix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components de l'esmentat pla i d'acord amb la resta de normativa autonòmica, estatal i europea aplicable. Es faculta també eixa direcció general a dictar totes les instruccions que siguen necessàries per a l'aplicació d'aquest pla de control.